ཡང་ཁྱེད་ཀྱིས་ཧ་ཤང་མ་ཧ་ཡ་ན་དང་མེ་མགོ་གཉིས་ཀའི་འགོ་ལ་རྒྱ་སྟོན་ཞེས་པ་གསལ་འདུག་པས།དེ་གཉིས་མི་གཅིག་རེད་ཅེས་སྨྲ་བཞིན་འདུག་ཀྱང་།ཧ་ཤང་གི་མིང་གི་འགོ་ལ།རྒྱའི་སྟོན་པ་ཞེས་འབྲེལ་སྒྲ་ཡོད་ཅིང་།གཞན་རང་སྲེག་བྱེད་མཁན་གྱི་རྒྱ་སྟོན་ལ་འབྲེལ་སྒྲ་མེད་པའི་ཁྱད་པར་དང་།དེའི་གནད་འགག་ལའང་ཞིབ་ཏུ་སོམ་དང་གོ་རྒྱུ་ཆེན་པོ་ཡོད།སྔོན་གྱི་ཡིག་ཆར་བལྟ་དུས་གཟབ་གཟབ་བྱེད་སྟངས་ངོ་མ་འདི་འདྲ་རེད།མདོར་ན།ལོ་རྒྱུས་ཀྱི་བྱུང་རིམ་གོང་དུ་གསལ་འགྲེལ་ཞུས་པ་དེ་དང་།མིང་འགོའི་རྒྱའི་སྟོན་པ་དང་རྒྱ་སྟོན་གྱི་ཁྱད་པར་འདི་ཚོར་ཇི་ཙམ་བསམས་ན།དེ་ཙམ་གྱིས་འདི་གཉིས་བླ་སློབ་ཏུ་གྱུར་པའི་གང་ཟག་ཐ་དད་གཉིས་ཡིན་པ་ལས།མི་གཅིག་ཏུ་སྒྲུབ་ཤེས་སྟངས་ཤིག་རྩ་བ་ནས་མེད་དོ།།